KOOSTÖÖLEPING nr 1-18/2023/6

11.01.2023

Käesolev koostööleping (edaspidi *leping*) on sõlmitud **Riigimetsa Majandamise Keskuse (**edaspidi RMK), keda esindab RMK juhatuse 18.02.2020. a otsusega nr 1-32/20 kinnitatud RMK kommunikatsiooniosakonna põhimääruse alusel osakonna juhataja Sille Ader ja mittetulundusühingu **Eesti Metsatöötajate Meeskoor Forestalia** (edaspidi “Forestalia”), keda esindab põhikirja alusel juhatuse esimees Tõnu Naha,

vahel alljärgnevas:

1. “Forestalia” kohustub:
   1. osalema 2023. aastal kontsertidega metsanduslikel kultuuriüritustel vastavalt RMK tellimustele;
   2. esinema teistel üleriiklikel metsanduslikel üritustel ja kokkutulekutel vastavalt oma ajakavale;
   3. rõhutama oma repertuaari koostamisel ja õppimisel metsa- ja loodusteemasid;
   4. kasutama võimalusel kontsertidel ja esinemistel RMK sümboolikat (roll-up bänner);
   5. kandma ajaloolist metsatöötajate vormiriietust;
   6. hoidma kõrgel metsatöötajate koorilaulu taset.
2. RMK kohustub:
   1. tasuma käesoleva *lepingu* punktis 1 märgitud tegevuse kulude katmiseks 6000 (kuus tuhat) eurot tingimusel, et koor täidab kõik käesolevas *lepingus* toodud kohustused;
   2. kandma “Forestalia” pangakontole käesoleva *lepingu* punktis 2.1. nimetatud summa 10 (kümne) tööpäeva jooksul alates arve esitamisest. Arve esitatakse hiljemalt 10. märtsil.
3. “Forestalia” kohustub esitama 31. detsembriks 2023. a. ülevaate oma tegevusest *lepingu* täitmisel, näidates ära üritused, kus osaleti ning tegevused metsanduse propageerimisel.
4. RMK-l on õigus kontrollida kõiki tasutud summade kasutamisega seotud raamatupidamisdokumente või saata audiitorkontroll.
5. Juhul, kui “Forestalia” ei suuda täita oma *lepinguga* võetud kohustuste täitmist, on RMK-l õigus jätta tasumata lepingu punktis 2.2. nimetatud summad kas täielikult või osaliselt sõltuvalt kohustuste täitmata jätmise ulatusest või nõuda juba väljamakstud summa tagasi.
6. *Lepingu* tingimuste muutmine on lubatud ainult poolte kirjalikul kokkuleppel ja see vormistatakse käesoleva *lepingu* lisana.
7. Käesolev *leping* on allkirjastatud digitaalselt. Poolte esindajateks *lepingu* täitmisel: RMK poolt Sille Ader ja "Forestalia" poolt Tõnu Naha.

Poolte andmed:

Riigimetsa Majandamise Keskus Eesti Metsatöötajate Meeskoor Forestalia

Sagadi küla, Haljala vald Tamme pst. 100-1, Tartu 50414

45403 Lääne-Viru maakond tel. 513 1052

tel. 676 7500 reg.kood 80101658

reg.kood 70004459 IBAN EE471010102001487002

Sille Ader Tõnu Naha

*(allkirjastatud digitaalselt) (allkirjastatud digitaalselt)*